Intel “Buyumlar Interneti” bozoridagi eng nufuzli kompaniya deb topildi

Mikrochiplar ishlab chiqaruvchi Intel “Buyumlar Interneti” (Internet of Things, IoT) jahon bozoridagi eng nufuzli  kompaniya deb topildi. IoT Analytics mutaxassislari ushbu texnologiyalar bilan bog‘liq brendlar veb-sayt va ijtimoiy tarmoqlarda qay darajada tilga olinishini hisob-kitob qilish orqali shunday xulosaga keldi, deb yozadi 3DNews.

IoT-yechimlar ishlab chiqaruvchi eng obro‘li kompaniyalar reytingida Amerika kompaniyalari yetakchi pog‘onalarni band qildi. Intel’dan keyingi o‘rinlarni IBM, Microsoft, Google va Cisco egalladi. Janubiy Koreyaning Samsung va LG brendlari 9 va 10-pog‘onalarda joylashdi.
Dunyodagi eng nufuzli IoT kompaniyalari ro‘yxatida, shuningdek, Yaponiyaning NEC kompaniyasiga 16, Xitoyning Huawei kompaniyasiga 18-o‘rinni berishdi.
“Buyumlar Interneti” konsepsiya bo‘lib, unda moddiy obyektlar Tarmoqqa ulangan hamda ish samarasi va qulayligini oshirish maqsadida axborot almashish uchun boshqa qurilmalar bilan identifikatsiya qilina oladi.